Komisijos Reglamentas (EEB) Nr. 3939/88
1988 m. gruodžio 16 d.
iš dalies keičiantis Reglamentą (EEB) Nr. 2580/88, nustatantį išsamias Tarybos reglamento (EEB) Nr. 3878/87 B priede pateikto ryžių veislių sąrašo pakeitimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. gruodžio 18 d. Tarybos reglamentą (EEB) Nr. 3878/87 dėl pagalbos tam tikrų ryžių veislių auginimui [1] su pakeitimais, padarytais Reglamentu (EEB) Nr. 1424/88 [2], ypač į jo 2 straipsnio 3 dalį,
kadangi Komisijos reglamento (EEB) Nr. 2580/88 [3] 2 straipsnio 1 dalyje nustatyta, kad paraišką dėl ryžių veislių įtraukimo į Reglamento (EEB) Nr. 3878/87 B priede nurodytą ryžių veislių sąrašą valstybės narės pateiktų iki liepos 31 d.;
kadangi įtraukimas į nacionalinį katalogą yra pagrindinė minėtų paraiškų priėmimo sąlyga; kadangi šios sąlygos neįmanoma įvykdyti iki minėtos datos, kuri yra ankstesnė už derliaus nuėmimą, minima data turėtų būti nukelta į gruodžio 20 d.;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2580/88 2 straipsnio 1 dalyje data "liepos 31 d." pakeičiama "gruodžio 20 diena".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. gruodžio 16 d.